Operaatio Ariel

**Operaatio Ariel** oli liittoutuneiden sotilaiden evakuointi Länsi-Ranskasta toisessa maailmansodassa 15.–25. kesäkuuta 1940. Evakuointeja tehtiin toistuvasti useista satamista pitkin Ranskan rannikkoa aina Espanjan rajalle asti. Evakuointi pelasti noin 214&nbsp;000 sotilasta.

Operaatio Arielin komentajaksi määrättiin Portsmouthin alueen komentaja amiraali William Milbourne James ja se  alkoi virallisesti 14. kesäkuuta ja päättyi 25. kesäkuuta Ranskan aselepoehtojen täyttämiseksi. Operaation aikana Biskajanlahden eteläpuolisen alueen lisäksi kuljetettiin joukkoja Saint-Nazairesta, Brestistä ja Nantesista Eteläisen alueen komentajan amiraali Sir Martin Eric Nasmithin johdolla.

## Evakuoinnit
### Cherbourg ja Saint-Malo
15.–18. kesäkuuta evakuoitiin Cherbourgista 30&nbsp;630 sotilasta ja Saint-Malosta 21&nbsp;474 sotilasta.

### Brest
Englantiin 18. kesäkuuta Brestistä täydessä lastissa saapuivat *Arandora Star*, *Franconia* ja *Ormonde*, jotka olivat juuri aikaisemmin saapuneet Norjan evakuoinnista Clydeen. Muita Brestiin lähetettyjä aluksia olivat *Otranto*, P & O Linen *SS Strathaird* ja Alfred Holtin alukset *SS Bellerophon*, *SS Euryades* ja *SS Lycaon*. Brestistä kuormattiin Englantiin kaikkiaan 32&nbsp;584 sotilasta, kun mukaan lasketaan *Straithairdissa* olleet 6&nbsp;000 sotilasta. *Straithairdissa* oli lisäksi siviilejä, 200 Brestin sotilasopetuslaitoksen kadettia, Pariisissa olleiden brittiläisten pankkien kultavaranto, de Gaullisti johtajia sekä jopa muutama lemmikkikoira.

### Saint-Nazaire
Saint-Nazairessa, jonne oli paennut noin 60&nbsp;000 liittoutuneiden sotilasta, sotilaiden lisäksi 13&nbsp;000 siviiliä kuljetettiin aluksilla *Batory*, *Duchess of York*, *[[RMS Georgic (1932)|MS Georgic]]* ja *Sobieski* 15. kesäkuuta. Seuraavana päivänä *Oronsay* sekä 17. kesäkuuta vastaisena yönä lukuisa määrä erilaisia aluksia, jotka oli kerätty Etelä-Englannista ja Etelä-Walesista.

### Bordeaux, Bayonne ja St Jean du Luz
P & O Linen uusin alus *Ettrick* oli alun perin matkalla Saint-Nazaireen, mutta sen saavuttua Loiren suulle se sai tiedon kaupungin joutumisesta saksalaisten haltuun. Alus höyrysi etelään kohti Bayonnea ja 22. kesäkuuta *Ettrick* kuormasi St Jean du Luzista 2&nbsp;000 puolalaista, ranskalaista ja englantilaista sotilasta sekä Albanian kuninkaan Zogin.

Saman aikaisesti purettuaan 4&nbsp;000 sotilasta Plymouthissa purjehti *Glenaffaric* yhdessä *Cyclopsin* ja *Clan Rossin* kanssa Bordeauxiin, Bayonneen ja St Jean du Luziin auttamaan *Ettrickiä*. Saksalaiset pommikoneet hyökkäsivät *Clan Rossin* kimppuun Bayonnen ulkopuolella 24. kesäkuuta aiheuttaen merkittäviä vaurioita. Alueelle saapui myös *Arandora Star* purettuaan Brestistä tuomansa pakolaiset Falmouthissa.

Tältä alueelta evakuoitiin 19&nbsp;000 henkeä 19.–25. kesäkuuta.

## Lopputulos
Englannin kanaalin ja Biskajan lahden satamista evakuoitiin kaikkiaan 191&nbsp;870 sotilasta, muutama tuhat siviiliä, 2&nbsp;292 sotilasajoneuvoa, 310 tykkiä sekä 1&nbsp;800 tonnia erilaisia varastoja.

Evakuointien  ainoa suuri tappio oli *Lancastrian* uppoaminen Saint-Nazairessa 17. kesäkuuta ja lisäksi menetettiin runsaasti pienempiä aluksia. Evakuoinnin viimeisenä päivänä ilmatorjuntaristeilijä ''HMS Calcutta'' törmäsi Kanadan laivaston hävittäjään *[[HMCS Fraser (H48)|HMCS Fraseriin]]* upottaen sen. *HMS Calcutta* oli ollut matkalla Bordeauxiin, jossa odotti edelleen 4&nbsp;000 sotilasta evakuointia.

## Katso myös
*Dunkerquen evakuointi, josta siirrettiin Englantiin 338&nbsp;226 sotilasta
*Operaatio Cycle eli Le Havren evakuointi, jolloin siirrettiin Englantiin 11&nbsp;000 sotilasta

## Lähteet
*
*

### Viitteet